
gp.gs@gov.si

V vednost:
MINISTRSTVO ZA ZUNANJE IN EVROPSKE ZADEVE
EU-portal2@gov.si


ODLOČITVE REPUBLIKE SLOVENIJE
V ZVEZI Z ZADEVAMI EVROPSKE UNIJE
PREDLOG ZA OBRAVNAVO

I.
1. Zadeva EU: 

Naslov dokumenta v slovenskem jeziku: Predlog uredbe Sveta o dodelitvi ribolovnih možnosti iz Protokola o izvajanju Sporazuma o partnerstvu o trajnostnem ribištvu med Evropsko unijo in Republiko Mavricij (2026-2030)
Naslov dokumenta v delovnem jeziku EU: Proposal for a Council Regulation on the allocation of the fishing opportunities provided for in the Protocol on the implementation of the Sustainable Fisheries Partnership Agreement between the European Union and the Republic of Mauritius (2026-2030)
Datum dokumenta: 15. 10. 2026
Številka dokumenta: 14238/26 
Medinstitucionalna oznaka: 2026/0311(NLE)
Pri izdelavi predloga stališča so upoštevane še različice in priloge dokumenta EU: 

2. Vrsta odločitve RS: Stališče Republike Slovenije

3. Postopek sprejemanja zadeve EU v institucijah EU:

Postopek: Posebni zakonodajni postopek 
Faza sprejemanja: Prva obravnava 

4. Pristojni organ EU: 

Svet  EU v sestavi: AGRI - Svet EU za kmetijstvo in ribištvo 
Delovno telo Sveta EU: F.25 - Delovna skupina za ribiško politiko

5. Organ, pristojen za dokončen sprejem stališča RS:
Vlada

6. Pravna podlaga za obravnavo v Državnem zboru: 
Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije. 

Pri delu v Državnem zboru bodo sodelovali:  Janez Cigler Kralj, minister; državni sekretar; Mojca Erjavec, državna sekretarka; Velislav Žvipelj, državni sekretar; Suzana Lara Krause, v. d. generalnega direktorja Direktorata za hrano in ribištvo
	
7. Roki:

Predviden čas pričetka obravnave zadeve EU v institucijah EU: Jesen 2026
Predviden čas sprejema zadeve EU v institucijah EU: 2026
Rok za odziv organa: 18. 11. 2026
Rok za obravnavo na seji Vlade in njenih odborih: 12. 11. 2026
Rok za obravnavo predloga stališča RS v DZ: 

Predlog z obrazložitvijo za skrajšanje oziroma podaljšanje rokov: 

8. Organ, odgovoren za pripravo predloga stališča RS:

Organ: Ministrstvo za kmetijstvo
Kontaktne osebe organa: Helena Gašperlin Pertovt, Služba za EU koordinacijo in mednarodne zadeve; dr. Polona Bunič, Sektor za ribištvo

9. Delovna skupina Vlade, organizirana za posamezno področje zadev EU: 
DS27 - Ribištvo 

vodilni organ: MKM - Ministrstvo za kmetijstvo
vodja delovne skupine: Suzana Lara Krause, v. d. generalnega direktorja Direktorata za hrano in ribištvo

Delovna skupina je predlog stališča RS obravnavala:  Ne

10. Predlog stališča RS je usklajen z organi:

Organ: Ministrstvo za gospodarstvo, delo in šport, Ministrstvo za okolje in prostor, Ministrstvo za zunanje in evropske zadeve
Kontaktna oseba organa: Snežana Dolenc, MGDŠ; Inga Turk, Luka Vombek, MOP; mag. Jasna Koblar, MZEZ

11. O predlogu stališča RS je bilo opravljeno posvetovanje z: 


12. Zahteva za obravnavo: na seji Vlade, na seji Odbora za gospodarstvo




	Janez Cigler Kralj
MINISTER




II.
PREDLOG

STALIŠČE RS

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 - ZF in 555/26) je Vlada Republike Slovenije sprejela naslednji sklep

A)
Republika Slovenija je sprejela (določila predlog)
Stališče Republike Slovenije

Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Sveta o dodelitvi ribolovnih možnosti iz Protokola o izvajanju Sporazuma o partnerstvu o trajnostnem ribištvu med Evropsko unijo in Republiko Mavricij (2026-2030) - 14238/26, ki se glasi:

Republika Slovenija podpira Predlog uredbe Sveta o dodelitvi ribolovnih možnosti iz Protokola o izvajanju Sporazuma o partnerstvu o trajnostnem ribištvu med Evropsko unijo in Republiko Mavricij (2026-2030). 

Predlog akta slovenskega ribištva ne zadeva neposredno, saj slovenski morski gospodarski ribiči izvajajo ribolov izključno v severnem Jadranu.

Republika Slovenija meni, da je pri obravnavi predloga uredbe Sveta EU treba upoštevati mnenja držav članic, ki jih predlog neposredno zadeva.

B) (Za zakonodajne akte in odločitve politične narave)

POGLAVITNE REŠITVE IN CILJI PREDLOGA ZADEVE EU: 

S tem predlogom se v skladu s Protokolom o izvajanju (2026–2030) Sporazuma o partnerstvu o trajnostnem ribištvu med Evropsko unijo in Republiko Mavricij določajo ribolovne možnosti za ribiška plovila Unije v ribolovnem območju Mavricija.

Postopek sprejemanja tega akta poteka vzporedno s postopkom za sklep Sveta o podpisu in začasni uporabi novega Sporazuma in njegovega izvedbenega protokola ter postopkom za njegovo sklenitev.

Ta akt se začne uporabljati z datumom začetka začasne uporabe Protokola, s čimer se zagotovi čim bolj nemoteno nadaljevanje ribolovnih dejavnosti Unije v zadevnem ribolovnem območju.

Plovilom Evropske unije bodo zagotovljene ribolovne možnosti v vodah Republike Mavricij v skladu z najboljšimi razpoložljivimi znanstvenimi mnenji ter priporočili Komisije za tune v Indijskem oceanu (Indian Ocean Tuna Commission – IOTC). Na podlagi naknadne ocene veljavnega protokola in predhodne ocene možnosti sklenitve novega protokola je bilo ugotovljeno, da je sklenitev novega sporazuma in izvedbenega protokola v interesu obeh pogodbenic. Novi protokol bo prispeval tudi h krepitvi spremljanja, nadzora in upravljanja ribištva v regiji ter ohranjanju pomembnih gospodarskih povezav, zlasti na področju predelave tuna na Mavriciju in izvoza proizvodov iz tuna na trg EU.


Novi protokol določa ribolovne možnosti za naslednji kategoriji plovil:
– 25 plovil za ribolov tuna z zapornimi plavaricami,
– 25 plovil za površinski ribolov s parangali.

Ribolovne možnosti se med državami članicami razdelijo tako, da se za ribolov tuna z zapornimi plavaricami dodeli 14 plovil Španiji, 10 Franciji in 1 Italiji, za površinski ribolov s parangali pa 7 plovil Španiji, 16 Franciji in 2 Portugalski.

Ta akt začne veljati dan po objavi v Uradnem listu Evropske unije in se uporablja od datuma začetka začasne uporabe Protokola.

OCENA VPLIVOV IN POSLEDIC PREDLOGA ZADEVE EU: 

Vpliv na pravni red
Ni vpliva na pravni red.

Posledice za proračun
Predlog nima posledic za proračun EU in RS.

Vpliv na gospodarstvo
Pričakuje se pozitiven vpliv na gospodarstvo, saj bo sodelovanje med Evropsko unijo in Republiko Mavricij na področju ribištva prispevalo k razvoju in krepitvi trajnostnih ribolovnih dejavnosti. S tem se spodbuja tudi zagotavljanje dostojnih delovnih pogojev v ribiškem sektorju ter stabilnejše gospodarsko okolje za deležnike v verigi preskrbe z ribjimi proizvodi. 

Vpliv na javno upravo
Predlog ne vpliva na javno upravo.

Vpliv na okolje
Pričakuje se pozitiven vpliv na okolje, saj so ribolovne možnosti določene v skladu z najboljšim razpoložljivim znanstvenim mnenjem ter priporočili regionalne ribiške organizacije, ki upravlja izrazito selivske staleže rib, tj. Komisije za tune v Indijskem oceanu (ang. Indian Ocean Tuna Commission – IOTC). Ribolov se izvaja v okviru razpoložljivih presežkov, kadar je to primerno, kar prispeva k trajnostnemu upravljanju ribjih staležev in ohranjanju morskih ekosistemov. 

Drugo

 
C)
Predstavniki RS, ki bodo zastopali stališče RS v institucijah EU: 
dr. Polona Bunič, MKGP; mag. Gvido Mravljak, SPBR





image1.png




